open-index/open-wikipedia-markdown huggingface dataset:
கே. வி. ஜெயஸ்ரீ

**கே. வி. ஜெயஸ்ரீ** (*K.V.Jayashree*) என்பவர் ஒரு தமிழ் எழுத்தாளராவார். இவர் குறிப்பாக மலையாளத்தில் இருந்து நவீன இலக்கியங்களை தமிழுக்கு மொழிபெயர்த்து நூல்களை எழுதிவருகிறார். தமிழிலக்கிய வரலாற்றில் இவரும் புதுமையான முறையில் நூல்களை மொழிபெயர்ப்பு செய்து வருகிறார். இவரது எழுத்து முறை பழங்காலத்தினூடே கலந்து வருகிறது.

## குடும்பம்
கேரளத்தின் பாலக்காட்டை பூர்வீகமாக கொண்ட வாசுதேவன், மாதவி இணையர், தமிழ்நாட்டின், திருவண்ணாமலையில் குடியேறியவர்கள். இவர்களுக்கு பிறந்த மூன்று பெண் பிள்ளைகளில் ஜெயஸ்ரீயும் ஒருவர். தமிழ்நாட்டிலேயே படித்து வளர்ந்த இவர்  திருவண்ணாமலை மாவட்டத்தில் கொளக்குடி அரசு பள்ளியில் தமிழ் ஆசிரியராக பணிபுரிந்து வருகிறார். இவர் அரசியல் விமர்சகரும், மொழி பெயர்ப்பாளரும், எழுத்தாளருமான உத்திரகுமாரை திருமணம் செய்து கொண்டார். ஜெயஸ்ரீக்கு சுகானா என்ற மகள் உண்டு. சுகானாவும் எழுத்தாளராக, மொழிப்பெயர்ப்பாளராக உள்ளார். இவரது தங்கை கே. வி. சைலஜாவின் கணவர் வம்சி பதிப்பகத்தின் உரிமையாளரும், எழுத்தாளாருமான பவா செல்லத்துரை ஆவார்.

## எழுத்துப் பணிகள்
மலையாளத்தில் சங்க கால பாணர்களின் வாழ்க்கையைப் பறறி மனோஜ் குரூர் எழுதிய புதினமான *நிலம் பூத்து மலர்ந்த நாள்* என்ற புதினத்தை கே. வி. ஜெயஸ்ரீ
செய்த மொழிபெயர்ப்புக்காக 2020 பெப்ரவரியில் சாகித்திய அகாதமி விருதைப் பெற்றார்.  

## இவரின் மொழிபெயர்ப்புகள்
* இரண்டாம் குடியேற்றம்
* பால் சக்கரியா கதைகள்
* யேசு கதைகள்
* அல்ஃபோன்சம்மாவின் மரணமும் இறுதிச்சடங்கும்
* வார்த்தைகள் கிடைக்காத தீவில்
* ஹிமாலயம் (சிகரங்களினூடே ஒரு பயணம்)
* இதுதான் என் பெயர்
* பிரியாணி
* ஒற்றைக் கதவு
* நிசப்தம்
* நிலம் பூத்து மலர்ந்த நாள்

## மேற்கோள்கள்

## வெளி இணைப்புகள்
*கே.வி.ஜெயஸ்ரீக்கு விருது
*K.V. Jeyashri speech | சமகால இலக்கிய மொழிபெயர்ப்பு - சிக்கல்கள், வாய்ப்புகள் | கே.வி.ஜெயஸ்ரீ உரை

பகுப்பு:மலையாளம்-தமிழ் மொழிபெயர்ப்பாளர்கள்
பகுப்பு:மலையாள மக்கள்
பகுப்பு:திருவண்ணாமலை மாவட்ட மக்கள்
பகுப்பு:தமிழக எழுத்தாளர்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
உதயா (நடிகர்)

**உதயா** ஒரு இந்திய திரைப்பட நடிகர். அவர் தமிழ் மொழி படங்களில் நடித்துள்ளார். அவர் பிரபல தயாரிப்பாளர் ஏ.எல்.அழகப்பனின் மகனும், இயக்குநர் ஏ.எல் விஜய்யின் சகோதரரும் ஆவார்.

## தொழில்
இயக்குநர் பாரதி கண்ணனின் *[[திருநெல்வேலி]]*  திரைப்படத்தில் உதயா அறிமுகமானார். பிரபு மற்றும் கரண் ஆகியோருடன் முக்கியக் கதாபாத்திரத்தில் நடித்தார். திருநெல்வேலி திரைப்படத்தில் விந்தியாவுக்கு ஜோடியாக நடித்தார். இந்த படம் மோசமான விமர்சனங்களை பெற்று மக்களின் கவனத்தை பெறவில்லை. உதயாவின் நடிப்பு "சராசரி" என்று விவரிக்கப்பட்டது. அவர் அடுத்ததாக *கலகலப்பில்* விஜயலட்சுமிக்கு ஜோடியாக நடித்தார், அதில் நெப்போலியன் மற்றும் ஜெயா சீலா ஆகியோரும் நடித்திருந்தனர்.

*பூங்குழலி*, *சகலகலா பேபி* போன்ற திரைப்படங்களில் நடித்தார். 2004 ஆம் ஆண்டில், நடிகர் *அசாமி* என்ற திரைப்படத்தினை அறிவித்தார். ஆனால் படமாக உருவாகவில்லை.

உதயா ஆகஸ்ட் 2007 இல் கீர்த்திகாவை மணந்தார். காதல் சாதி, *விண்ணைத்தாண்டி வருவாயா* ஆகிய படங்களில் நடித்தார். விண்ணத்தாண்டி வருவாயா திரைப்படத்தின் பெயர் உன்னைக் கண் தேடுதை என 2009 இல் வெளியிட்டனர்.

உதயா நடித்த 2011 இல் ரா ரா திரைப்படம் நல்ல விமர்சனங்களைப் பெற்றது. ஆனால் வசூல் செல்லவில்லை. நடிகை செரீனுடன் நடித்த பூவா தலையா திரைப்படம் சுமாரான வரவேற்பு பெற்றது. தலைவா திரைப்படத்தில் குணச்சித்திர வேடத்தில் நடித்தார்.

## திரைப்பட வரலாறு

## குறிப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
குழித்துறை ஆறு

**குழித்துறை தாமிரபரணி ஆறு** கன்னியாகுமரி மாவட்டத்தின் ஜீவநதியாக விளங்கி வரும் தாமிரபரணி ஆறு, குழித்துறை வழியாக சுமார்  62 கி.மீ. தூரம் பாய்ந்து தேங்காப்பட்டணம் பகுதியில் அரபிக் கடலில் கலக்கிறது. 

## வரலாறு
குழித்துறையாறு என பரவலாக அறியப்படுகிறது. மேற்குத்தொடர்ச்சி மலைப்பகுதியில் தோன்றி கோதையாறு, பறளியாறு, குற்றியாறு, சிற்றாறு ஆகியவை இணைந்து திருவட்டாறு அருகே மூவாற்று முகத்தில் இணைந்து தாமிரபரணியாக உருவாகி குமரி மாவட்டத்தை வளமாக்குகிறது.

## குடிநீர்
கன்னியாகுமரி மாவட்டத்தில் மேற்கு மாவட்ட மக்களின் குடிநீர்த் தேவையை குழித்துறை ஆறு தீர்க்கிறது. அதற்காக குழித்துறை  நகராட்சி, பாகோடு, நல்லூர், உண்ணாமலைக்கடை, மெதுகும்மல் உட்பட மேற்கு மாவட்ட உள்ளாட்சி அமைப்புகள் பலவும் தாமிரபரணி ஆற்றில் உறை கிணறுகளை அமைத்துள்ளன. மேலும் குழித்துறை கூட்டுக்குடிநீர் திட்டம், கடற்கரை கிராமங்களுக்கு குடிநீர் வழங்கும் விளாத்துறை கூட்டுக்குடிநீர் திட்டம் போன்றவையும் தாமிரபரணி ஆற்றை நம்பியே செயல்படுகின்றன. 

## அழகியல் நிறைந்த ஆறு
குழித்துறை தாமிரபரணி ஆறானவது இரு புறமும் விவசாயம் மற்றும் மரம் செடிகளுடன் அழகாக காட்சிதரும். 1990 க்கு மேல் ஆற்றில் மணல் அள்ளினர். இதனால், ஆற்றின் ஆழம் அதிகரித்து அதன் போக்கிலும் மாற்றம் ஏற்பட்டது. 

## பண்பாடு சார்ந்தது
அப்பகுதியில் இறந்த முன்னோர்களுக்கு பலிகர்மம் நடத்துவதற்கு ஆடிமாதம் இறுதி அமாவாசை அன்று குழித்துறை ஆற்றின் இருபுறமும் மக்கள் கூடுவார்கள். இவ்வாறு கூடும் மக்களை கவரும் விதத்தில் ஆரம்பிக்கப்பட்டது தான் வாவுபலி பொருட்காட்சி. வாவுபலியை ஆண்டுதோறும் குழித்துறை நகராட்சியால் சிறப்பாக நடத்தப்படுகிறது.

## சான்றுகள்
https://www.dinakaran.com/News_Detail.asp?Nid=398297 

பகுப்பு:கன்னியாகுமரி மாவட்ட ஆறுகள்
பி. பரமேஷ்வரன்

**பி. பரமேஷ்வரன்** (*P. Parameswaran*; 1927 – 9 பிப்ரவரி 2020),  கேரளா மாநிலம், ஆலப்புழை மாவட்டம், சேர்தலா வட்டம், முகம்மா கிராமத்தில 1927-ஆம் ஆண்டில் பிறந்த பி. பரமேஷ்வரன், சங்கனாச்சேரி, எஸ்.பி. கல்லூரியிலும், பின்னா் திருவனந்தபுரம் பல்கலைக்கழகக் கல்லூரியிலும் பயின்றவர். 1951-ஆம் ஆண்டில் கல்லூரிக் காலத்தின் போதே, ராஷ்டிரிய சுயம் சேவாக் சங்கத்தில் இன்ணைந்து பணியாற்றினார்.   பின்னா் ஆா்.எஸ்.எஸ். அமைப்பில் முழு நேர பிரசாரகராக பணியாற்றி வந்தாா். 

பின்னர் இவர் பாரதியஜன சங்கத்தின் செயலாளராகவும் (1967-1971), துணைத் தலைவராகவும்  (1971-1977), புதுதில்லியில் உள்ள தீன்தயாள் ஆராய்ச்சி நிறுவனத்தின் (1977-1982) இயக்குநராகவும் இருந்துள்ளார். மிசா காலங்களில் கைது செய்யப்பட்டு 16 மாதங்கள் சிறையில் இருந்துள்ளார். மேலும் பாரதிய ஜனதா கட்சியின் கேரளா மாநிலத் தலைவராகவும் இருந்துள்ளார்.  இவர் கேரள மக்களிடையே தேசியவாத எண்ணங்களை வளர்ப்பதற்காக 1982 ஆம் ஆண்டில் கேரளா பாரதிய விசாரா கேந்திரம் என்ற அமைப்பை நிறுவினார். இவர் விவேகானந்த கேந்திரத்தின் தலைவராகவும் பதவி வகித்தவர்.

## பெற்ற விருதுகள்
* பத்ம ஸ்ரீ, 2004
* பத்ம விபூசண், 2018

## மறைவு
இவர் தமது 93 வயதில் உடல்நலக் குறைவால் 9 பிப்ரவரி 2020-இல் மறைந்தார்.     
## மேற்கோள்கள்

## வெளி இணைப்புகள்
*Speech at Mata Amitrananda Mayi madom
*

 

 

பகுப்பு:பாரதிய ஜனதா கட்சி அரசியல்வாதிகள்
பகுப்பு:ராஷ்டிரிய சுயம்சேவாக் சங்கத்தினர்
சபரிமலை ஐய்யப்ப சேவா சமாஜம்

**அய்யப்ப சேவா சமாஜம்** (**Ayyappa Seva Samajam** (SASS) சபரிமலை ஐயப்பன் பக்தர்களுக்கு அன்னதானம், மருத்துவம், சுகாதாரம் மற்றும் தங்கும் வசதிகள் போன்ற பல சேவைகள் செய்யும் அமைப்பாகும். மேலும் இது சங்கப் பரிவாருடன் இணைந்த அமைப்புகளில் ஒன்றாகும்.பதிவு செய்யப்பட்ட இந்த அறக்கட்டளையானது 13 நவம்பர் 2008 முதல் கேரளா மாநிலத்தின் பத்தனம்திட்டா நகரத்தை தலைமையிடமாகக் கொண்டு இயங்கி வருகிறது. 

சங்கப் பரிவாரின் ஒரு கிளை அமைப்பான இந்நிறுவனத் தலைவர் கும்மானம் இராஜசேகரன் ஆவார்.

## மேற்கோள்கள்

பகுப்பு:இந்து சமய அமைப்புகள்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
ஸ்டார் ஜல்சா

**ஸ்டார் ஜல்சா** என்பது ஸ்டார் இந்தியா  நிறுவனத்தால் செப்டம்பர் 8, 2008 ஆம் ஆண்டு ஆரம்பிக்கப்பட்ட வங்காள மொழியில் ஒளிபரப்பாகும் ஒரு பொழுதுபோக்கு ஒளியலைவரிசை ஆகும். இந்த அலைவரிசையில் நாடகத் தொடர், நகைச்சுவை மற்றும் பொழுதுபோக்கு நிகழ்ச்சிகளை ஒளிபரப்பு செய்து வருகின்றது.

இது 14 ஏப்ரல் 2016 ஆம் ஆண்டு உயர் வரையறு தொலைக்காட்சியில் ஒளிபரப்பு செய்து வருகின்றது.வால்ட் டிஸ்னி நிறுவனத்தின் துணை நிறுவனமான பாக்ஸ் நெட்வொர்க் குழு ஆசியா பசிபிக் மூலம் உலகளவில் விநியோகிக்கப்படுகிறது.

## மேற்கோள்கள்

## வெளி இணைப்புகள்
* 

பகுப்பு:ஸ்டார் இந்தியா
பகுப்பு:கொல்கத்தாவில் உள்ள தொலைக்காட்சி நிலையங்கள்
பகுப்பு:வங்காள மொழி தொலைக்காட்சி அலைவரிசைகள்
பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஸ்ரீராம ஜென்மபூமி தீர்த்தச் சேத்திர அறக்கட்டளை

[thumb|[ராம ஜென்ம பூமியில் 5 ஆகஸ்டு 2020 அன்று இராமர் கோயில் அடிக்கல் நாட்டு விழாவின் போது, இந்தியப் பிரதமர் நரேந்திர மோடியும், அறக்கட்டளையின் தலைவர் மகந்த் நிருத்தியகோபால் தாசும்]]

**ஸ்ரீராம ஜென்மபூமி தீர்த்த சேத்திர அறக்கட்டளை** (*Shri Ram Janmbhoomi Teerth Kshetra*) என்பது 2019 அயோத்தி சிக்கலுக்கு உச்ச நீதிமன்றத்தின் தீர்ப்பிற்கு இணங்க 5 பிப்ரவரி 2020 அன்று நாடாளுமன்றத்தில்  இந்தியப் பிரதமர் நரேந்திர மோதி, அயோத்தியில் உள்ள ராம ஜென்ம பூமியில்  இராமர் கோயில் கட்டுவதற்கு ஒரு பட்டியல் சமூக உறுப்பினர் மற்றும் இந்து சமய மடாதிபதிகள் உள்ளிட்ட 15 உறுப்பினர்கள் கொண்ட ஸ்ரீராம ஜென்மபூமி தீர்த்த சேத்திர அறக்கட்டளை நிறுவப்படுவதாக அறிவித்தார். இந்த அறக்கட்டளையின் பதிவு அலுவலகம் மூத்த வழக்கறிஞர் கே. பராசரன் இல்லம் அமைந்த ஆர்- 20, கிரேட்டர் கைலாஷ், புது தில்லி 110048 என்ற முகவரியில் செயல்படும். இந்த அறக்கட்டளையின் தலைவராக **மகந்த் நிருத்திய கோபால் தாஸ்**, பொதுச் செயலராக **சம்பத் ராய்** மற்றும் பொருளாராக **சுவாமி கோவிந்த்தேவ் கிரி**, புனே உள்ளனர். மேலும் இராமர் கோயில் கட்ட ராம ஜென்ம பூமியில் 67 ஏக்கர் நிலம் இந்திய அரசு ஒதுக்கியுள்ளது.

## அறக்கட்டளையின் நிரந்தர உறுப்பினர்களும், நியமன உறுப்பினர்களும்
அறக்கட்டளைக்கு 9 நிரந்தர உறுப்பினர்களையும், 6 நியமன உறுப்பினர்களையும் இந்திய அரசு  நியமித்துள்ளது.

### நிரந்தர உறுப்பினர்கள்
#### மடாதிபதிகள்
* ஜெகத்குரு சங்கராச்சாரியார் ஜோதிஷ் பீடாபதி, சுவாமி வாசுதேவானந்தர், பிரயாக்ராஜ்
* ஜெகத்குரு மாதவாச்சாரிய சுவாமி விஷ்வ பிரசன்னதீர்த்த சுவாமி, உடுப்பி
* யோகபுருஷர் பரமானந்தர், அரித்துவார்
* சுவாமி கோவிந்ததேவ் கிரி, புனே

#### பொது மக்கள்
* விம்லேன்டு மோகன் பிரதாம் மிஸ்ரா, அயோத்தி அரச குடும்ப உறுப்பினர், அயோத்தி
* ஹோமியோபதி மருத்துவர் அனில் மிஸ்ரா, அயோத்தி
* காமேஷ்வர் சௌபால் பட்டியல் சமூகத்தவர், பாட்னா
* மகந்த் தீரேந்திர தாஸ், நிர்மோகி அகாரா, அயோத்தி

### நியமன உறுப்பினர்கள்
* இந்திய அரசின் பிரதியாக, இந்திய அரசில் இணைச்செயலாளர் பதவியில் உள்ள ஒரு இந்திய ஆட்சிப் பணி அதிகாரி. (பதவி வழி-Ex-officio)
* உத்தரப் பிரதேச அரசுப் பிரதிநிதியாக ஒரு இந்திய ஆட்சிப் பணி அதிகாரி. (பதவி வழி)
* அயோத்தி  மாவட்ட இந்து சமய நீதிபதி (பதவி வழி)
* இந்த அறக்கட்டளை சார்பில் இராமர் கோயில் வளாகம் கட்டுவதற்கு தலைவராக ஒருவர் (பதவி வழி)  தேர்ந்தேடுக்கப்படுவார்.

## இதனையும் காண்க
* ராம ஜென்மபூமி அறக்கட்டளை
* அயோத்தி இராமர் கோயில்

## மேற்கோள்கள்


## வெளி இணைப்புகள்
*https://ramkimandir.com/

பகுப்பு:இந்து சமய அமைப்புகள்
பகுப்பு:அயோத்தி
எஸ். காத்தவராயன்

**எஸ். காத்தவராயன் ** (*S. Kathavarayan*,இறப்பு: பிப்ரவரி 28, 2020) என்பவர் தி.மு.க வைச் சேர்ந்த அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2019 ஆம் ஆண்டு நடைபெற்ற சட்டமன்ற இடைத்தேர்தலில், குடியாத்தம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

2011இல் நகர்மன்ற தலைவராக பணியாற்றியவர் மற்றும் ஒன்றிய இளைஞரணி செயலாளர், மத்திய மாவட்ட செயலாளர் என படிப்படியாக திமுகவில் முன்னேறி சட்டமன்ற உறுப்பினராகத் தேர்ந்தெடுக்கப்பட்டார்

திருமணம் செய்து கொள்ளாத இவர், தனது சகோதரர் குடும்பத்தினருடன் வசித்து வந்தார். இவருக்கு இதயநோய் பாதிப்பு இருந்ததால் சிகிச்சை பெற்று வந்தார், ஆனால் சிகிச்சை பலன் அளிக்காததால் பிப்ரவரி 28, 2020 அன்று மரணமடைந்தார்.

## மேற்கோள்கள்

பகுப்பு:2020 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:வேலூர் மாவட்ட மக்கள்
பைத்தான் நகரம்

**பைத்தான்** (*Paiṭhaṇ*) , புராண, இதிகாச காலத்தில் **பிரதிஷ்டானம்** என அழைக்கப்பட்ட  இந்நகரம் மகராஷ்டிரா மாநிலத்தின், அவுரங்கபாத் மாவட்டத்தில் பாயும் கோதாவரி ஆற்றின் கரையில் அமைந்த நகராட்சியும் மற்றும் நகரமும் ஆகும். இந்நகரம் அவுரங்காபாத் நகரத்திற்கு தெற்கே 56 கிலோ மீட்டர் தொலைவில் உள்ளது. முன்னர் இந்நகரம் கிமு  இரண்டாம் நூற்றாண்டு முதல் கிபி இரண்டாம் நூற்றாண்டு வரை சாதவாகனர்களின் தலைவநகராக விளங்கியது.

பைத்தான் நகரம் திகம்பர சமணர்களின் முக்கியப் புனிதத் தலங்களில் ஒன்றாகும். இந்நகரத்தில் சமணர்களின் 20வது தீர்த்தகரரான பகவான் முனீஸ்வரநாதரின் கருங்கல் சிலையுடன் கூடிய சமணக் கோயில் உள்ளது. இந்நகரத்தில் சூபி பிரிவு இசுலாமியர்கள் 20% வாழ்கினறனர். பைத்தானி பட்டுச் சேலை ரகங்களுக்கு இந்நகரம் புகழ்பெற்றது. இந்நகரத்தின் அருகே ஜெயக்காடி அணை உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 20 வார்டுகளும், 8,350 வீடுகளும் கொண்ட பைத்தான் நகராட்சியின் மொத்த மக்கள்தொகை 41,536 ஆகும். மக்கள்தொகையில் ஆண்கள் 21,269 மற்றும் பெண்கள் 20,267 ஆகவுள்ளனர். ஆறு வயதிற்குட்பட்ட குழந்ந்தைகள் 5467 ஆகவுள்ளனர். பாலின விகிதம் 1000 ஆண்களுக்கு, 953 வீதம் உள்ளனர். சராசரி எழுத்தறிவு 81.59% ஆகவுள்ளது. மக்கள்தொகையில் இந்துக்கள் 74.66%, இசுலாமியர் 21.71%, கிறித்தவர்கள் 0.22%, சீக்கியர்கள் 0.01%, பௌத்தர்கள் 2.45%, சமணர்கள் 0.72% மற்றவர்கள் 0.22% ஆகவுள்ளனர்.

## மேற்கோள்கள்

## வெளி இணைப்புகள்
* 

பகுப்பு:சத்திரபதி சம்பாஜிநகர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
குய்ஜி

பகுப்பு:பௌத்த தமிழ் இலக்கியங்கள்குய்ஜி என்பவர் ஒருபௌத்தம் மதத்துறவி ஆவார். இவர் ஜி என்ற பெயரிலும் அறியப்படுகிறார்.பெளத்த மதத்தின் ஒரு பிரிவான 
யோகசாரம்வில் பிரபலமாக அறியப்படும்  ஒரு சீன துறவி ஆவார் மேலும் சுவான்சாங்கின் முக்கிய சீடர் ஆவார்.இவர் இறந்த பிறகு  "கருணையுடைய குரு"  என அழைக்கப்பட்டார்.சியான் மடாலயத்தின் சிறந்த குரு ஆவார்.

## உசாத்துணை
கலர்ஸ் குஜராத்தி

**கலர்ஸ் குஜராத்தி** என்பது வயாகாம்18 குழுமத்தால் துவங்கப்பட்ட ஒரு குஜராத்தி மொழி பொழுதுபோக்கு தொலைக்காட்சி சேவை ஆகும். இது அகமதாபாத்தை தலைமையகமாகக் கொண்டு இயங்கி வருகின்றது. 

இந்த அலைவரிசை ஜனவரி 27, 2002 ஆம் ஆண்டு ஈடிவி குஜராத்தி என்ற பெயரில் ஒளிபரப்பாகி, ஏப்ரல் 20, 2015 ஆம் ஆண்டு கலர்ஸ் குஜராத்தி என்ற பெயரில் மாற்றம் செய்யப்பட்டு தனது சேவைகளை குஜராத்தி மக்களுக்கு வழங்கி வருவதோடு தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.

## மேற்கோள்கள்

## வெளி இணைப்புகள்
* Official Site 

பகுப்பு:குஜராத்தி மொழி தொலைக்காட்சி அலைவரிசைகள்
பகுப்பு:அகமதாபாத்தில் உள்ள தொலைக்காட்சி நிலையங்கள்
பகுப்பு:வயாகாம் 18
பகுப்பு:2002 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஹுஸ்னா பாய்

**ஹுஸ்னா ஜான் அல்லது ஹுஸ்னா பாய் (Husna Jan or Husna Bai** ) இவர் 19 ஆம் ஆண்டின் பிற்பகுதியிலும் 20 ஆம் நூற்றாண்டின் முற்பகுதியிலும் தவாய்ஃப் மற்றும் வாரணாசியின் தும்ரி பாடகர் ஆவார். இவர் உத்தரபிரதேசத்தில் காயல், தும்ரி மற்றும் இந்துஸ்தானி இசை ஆகியவற்றில் நிபுணராக அறியப்பட்டார். 1900களின் முற்பகுதியில் பாடும் பாரம்பரியத்தை மறுவரையறை செய்து புரட்சி செய்தவர். இவர் பல தேசபக்தி பாடல்களைப் பாடியுள்ளார். இதே போன்று பிற பாடகர்களையும் பின்பற்றத் தூண்டினார். இவருக்கு தாகூர் பிரசாத் மிஸ்ரா மற்றும் பிரபல சாரங்கி வீரர் பண்டிட் ஷம்புநாத் மிஸ்ரா ஆகியோர் பயிற்சி அளித்தனர். இவரது இந்துஸ்தானி இசையை வாரணாசியின் புகழ்பெற்ற சோட் ராம்தாஸ் ஜி என்பவரிடம் பயிற்சிப் பெற்றார்.

## தொழில்
பாய், நவீன இந்தி இலக்கியம் மற்றும் இந்தி நாடகத்தின் தந்தை என்று அறியப்படும் பார்தேண்டு ஹரிச்சந்திராவின் சமகாலத்தவராவார். அவருடன் கடிதப் பரிமாற்றம் செய்து கொண்டு கவிதை வெளிப்பாடு குறித்த அவரது ஆலோசனையையும் கருத்தையும் தெரிந்து கொண்டார். இவரது தும்ரி மற்றும் மற்ற உபவகைகளுக்கான தும்ரி மது தரங் (சர்மா, 2012) என்ற பெயரில் வெளியிடப்பட்டன. ஜெய்தேவ் எழுதிய கீத கோவிந்தத்தை ஹரிச்சந்திராவுடன் இசையமைக்கும் ஒரு வாய்ப்பைப் பெற்றார். தும்ரி மற்றும் தப்பா கலையின் நிபுணர்களான வித்யாபரி மற்றும் பாடி மோதி பாய் போன்றவர்களுடன் ஒருவராக இவரும் கருதப்பட்டார். பாய் தனது வாழ்க்கையில் பெரும் உயரத்திற்கு உயர்ந்ததால், 'சர்க்கார்' அல்லது 'தலைவி' என்று குறிப்பிடப்பட்டார்.

## அரசியல் ஈடுபாடு
ஒத்துழையாமை இயக்கத்தின்  போது (1920–22) காசி (நவீன வாரணாசியில் ஒரு குறிப்பிட்டப் பகுதி) மற்றும் நைனித்தால் வழியாக மகாத்மா காந்தி பயணம் செய்தபோது, இவர் சர்கா என்ற இயக்கம் ஒன்றை ஆரம்பித்து அதில் பெண் பாடகர்களை பஜனைகள் மற்றும் தேசபக்தி பாடல்களைப் பாடவைப்பதின் மூலம் ஒரு வாழ்க்கையை சம்பாதிக்க தூண்டுவதில் ஒரு செல்வாக்கு இருந்தது. இந்த பாடகர்களின் கௌரவத்தை உயர்த்துவதையும் இது நோக்கமாகக் கொண்டிருந்ததார். இந்த பாடகர்களில் பலர் பின்னர் சர்கா இயக்கத்தில் இணைந்தனர். அமிர்தசரஸில் உள்ள பாலியல் தொழிலாளர்களின் வீடுகளுக்கு வெளியே மறியல் செய்பவர்களைப் பின்பற்றுபவர்களும், பொதுக் கருத்தும் தவாப் மற்றும் அந்தத் தொழில்களுக்கு எதிராகத் திரும்புவதாகத் தோன்றுகிறது. தேசிய இயக்கத்தை ஆதரிப்பது மற்றும் தவாப்சின் வாழ்க்கையை சீர்திருத்துவது ஆகிய இரண்டு நோக்கங்களுடன் பாய் 'தவாப் சபா' (காசி வேசிகளின் கூட்டமைப்பு) என்ற ஒன்றை அமைத்தார். சபையின் தொடக்க விழாவில் பாயின் தலைமை உரை ஒரு தேசியவாத கவிதையை வாசித்தார்.

ஜோன் ஆஃப் ஆர்க் மற்றும் சித்தோர்கர் போன்ற பெண்களின் வாழ்க்கையிலிருந்து கற்றுக்கொள்ளவும், தங்க ஆபரணங்களுக்குப் பதிலாக இரும்பு நகைகளை அணியவும், கெளரவமான வாழ்க்கையிலிருந்து விலகி இருக்கவும் பாய் சக தவாப்புகளை அறிவுறுத்தினார். தவாப்புகள் தங்கள் தொழிலை முழுவதுமாக மாற்ற முடியாததால், தேசியவாத அல்லது தேசபக்தி பாடல்களுடன் தங்கள் பாடல்களைத் தொடங்குமாறு பாய் அவர்களுக்கு அறிவுறுத்தினார். வாரணாசியின் மற்றொரு பிரபலமான பாடகர் வித்யாதரி பாயிடமிருந்து இந்த பாடல்களை சேகரிக்க அவர்களுக்கு இவர் அறிவுறுத்தினார். அவர்களுக்கான சமூக அந்தஸ்தையும் கண்ணியத்தையும் அடைவதற்கான ஒரு படியாக இதை பாய் கண்டார். மற்ற தவாப்களுடன் இவர் இந்தியரல்லாத பொருட்களைப் புறக்கணிப்பதில் பங்கேற்று சுதேசி இயக்கத்தைத் தழுவினார்.

## மேற்கோள்கள்

பகுப்பு:நாட்டுப்புறப் பாடகர்கள்
பகுப்பு:இந்துஸ்தானி இசைப் பாடகர்கள்
கோக்ரஜார்

**கோக்ரஜார்** (**Kokrajhar**) () இந்தியாவின் வடகிழக்கில் அமைந்த அசாம் மாநிலத்தில் கிழக்கேயும் மற்றும் பிரம்மபுத்திரா ஆறுக்கு வடக்கே உள்ள தன்னாட்சிப் பகுதியான போடோலாந்து பிரதேசத்தில், கௌரங் ஆற்றின் கரையில் அமைந்த நகரம ஆகும். இந்நகரம் கோக்ரஜார் மாவட்டத்தின்  நிர்வாகத் தலைமையிடம் ஆகும். இந்நகரம்  பாகையில் அமைந்துள்ளது. இது கடல் மட்டத்திலிருந்து 38 மீட்டர் (124 அடி) உயரத்தில் அமைந்துள்ளது.

## மக்கள் தொகை பரம்பல்

இந்நகரத்தின் முக்கிய இன மக்கள் போடோக்கள் ஆவார். மேலும் இந்நகரத்தில் அசாமியர், நேபாளிகள், வங்காளிகள், காரோ மக்கள் மற்றும் சந்தாலிகள் வாழ்கின்றனர்.

2011-ஆம் மக்கள் தொகை கணக்கெடுப்பின் படி, 10 வார்டுகளும், 7,420 வீடுகளும் கொண்ட கோக்ரஜார் நகராட்சியின் மொத்த மக்கள்தொகை 34,136 ஆகும். இதில் ஆண்கள் 17,567 மற்றும் பெண்கள் 16,569 ஆக உள்ளனர். ஆறு வயதிற்குட்பட்ட குழந்தைகள் 3095 ஆக உள்ளனர். பாலின விகிதம் 1000 ஆண்களுக்கு, 943 பெண்கள் வீதம் உள்ளனர். சராசரி எழுத்தறிவு  89.96%  ஆகவுள்ளது. கோக்ரஜார் நகர மக்கள் தொகையில் இந்துக்கள் 94.83%, இசுலாமியர் 2.95%, கிறித்தவர்கள் 1.14%, பௌத்தர்கள் 0.90% மற்றவர்கள் 0.17% ஆக உள்ளனர்.
## தட்பவெப்பம்

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
ஹோஜகிரி

**ஹோஜகிரி**  என்பது  இந்தியாவின் திரிபுரா மாநிலத்தில்  பிரபலமாக இருக்கும் ஒரு நாட்டுப்புற நடனம் ஆகும்.  இது "புரூ (ரீங்)" இன மக்களால் நிகழ்த்தப்படுகிறது.  இதில், பெண்கள் மற்றும் இளம் பெண்கள், ஒரு அணியில் சுமார் 4 முதல் 6 உறுப்பினர்கள் வரை பங்கு பெறுவார்கள். இந்த வகை நடனத்தில்  பாடுவது, ஒரு மண் குடத்தின்  மீது சமநிலைப்படுத்துதல் மற்றும் தலையில் ஒரு புட்டி மற்றும் கையில் மண் விளக்கு போன்ற பிற பொருளை வைத்துக்கொண்டு, அவை  தரையில் விழுந்துவிடாமல் நிர்வகிப்பது போன்றவை அடங்கும்.   ஹோஜகிரி நடனம் ஆடுபவரின் உடலின் கீழ் பாதி மட்டுமே நகரும்.  இதுவே இந்த நடனத்தின் சிறப்பியல்பாக உள்ளது. 
 
## தொன்மம்
பொதுவாக, திரிபுராவில், துர்கா பூசையை அடுத்து வரும் பௌர்ணமி இரவில் நடைபெறும் ஹோஜகிரி திருவிழாக்கள் அல்லது லட்சுமி பூசையின் போது இந்த நடனம் பாரம்பரியமாக, நிகழ்த்தப்படுகிறது. மேலும், திரிபுராவில், தசரா பண்டிகை நடைபெறும் 10 நாட்களில், 3 வது நாளுக்குப் பிறகு, மைலுமா தேவி, (லக்ஷ்மி) வழிபடப்படுகின்ற நாட்களிலும் இந்த நடனம் நிகழ்த்தப்படுகிறது. 
 
## நடனத்திற்கு தேவையான பொருட்கள்
இந்த வகை நடனத்தில், ஆண் உறுப்பினர்கள் பாடல் பாடுவதில் பங்கேற்கிறார்கள். *காம்* மற்றும் *சுமு* (காற்றுக் கருவி) போன்ற இசைக்கருவிகளை வாசிப்பார்கள். பாடல் வரிகள் மிகவும் எளிமையானவையாக இருக்கும்.  இந்த நடனத்திற்குத் தேவையான பொருட்களாக, *பெய்லிங்* எனப்படுகின்ற அரிசியை சுத்தம் செய்வதற்கு உதவும் வட்ட வடிவத்தில் இருக்கும் ஒரு கலன்;  ஒரு குடம்; ஒரு புட்டி; ஒரு பாரம்பரிய விளக்கு; *மைராங்* எனப்படும் ஒரு தட்டு மற்றும் ஒவ்வொரு கலைஞருக்கும் ஒரு கைக்குட்டை போன்றவை உள்ளன.  
## நடன பாணி
இந்த நடனத்தில் காணப்படும், மெதுவான இடுப்பு அசைவு மற்றும் இடுப்பு சுழற்சிக்கு ஒருவர் விரிவான பயிற்சி மற்றும் ஒத்திகை செய்ய வேண்டும். இந்த நடனத்தில் பங்குபெறும் 4 அல்லது 6 நபர்கள், ஒரு வரிசையை முடிக்க சுமார் 30 நிமிடங்கள் ஆகும். இந்த நடனத்தின்  மூலம் *ஹுக்* அல்லது *ஜும்* சாகுபடி முழுவதும் காட்சிப்படுத்தப்படுகிறது. இந்த நடனம் ஆடுபவர்கள் அதிக கவனத்துடன் ஆடுகின்றனர். இவர்கள் தலையில் புட்டியும் அதன் மேல் எரிகின்ற ஒரு சிறிய விளக்கையும் வைத்துள்ளனர். மேலும் ஆடுபவர்களின் இரு கைகளிலும் வட்ட வடிவ தட்டுகள் இருக்கின்றன. பாடலின் ஓசை மற்றும் தாள கதிக்கு ஏற்றவாறு இவர்களின் நடன அசைவுகள் இருக்கின்றது. அந்த வகையில், பார்ப்பதற்கு  இது *ஹுக்னி* நடனம் போன்று உள்ளது.  ஆனால் இதன் தாளமும் வரிசையும் முற்றிலும் வேறுபட்டவையாக இருக்கிறது. *ஹோஜகிரி* நடனக் காணொளி காட்சிகளின் தொகுப்பை யூடியூப்பில் காணலாம். 
## சத்தியராம் இரியாங்கு
சத்தியராம் இரியாங்கு என்பவர், இந்த நடனத்திற்காக தன்னையே அர்ப்பணித்துக் கொண்டார். மேலும், திரிபுராவில் ஒரு நடனப் பள்ளியை நிறுவி, அங்கு இளைஞர்களுக்கு இந்த நடனத்தைக் கற்றுக் கொடுக்கிறார். சத்தியராம் இரியாங்,  இந்தியாவிலும் வெளிநாட்டிலும் ஹோஜகிரி நடனத்தை பாதுகாக்கவும் ஊக்குவிக்கவும் பெரு முயற்சி எடுத்துக்கொண்டார். அதனால்,  இரியாங்கிற்கு, இந்திய அரசு சங்கீத நாடக அகாதமி விருது வழங்கி கௌரவித்துள்ளது.

## குறிப்புகள்

பகுப்பு:நாட்டுப்புறக் கலைகள்
மீனா ராணா

**மீனா ராணா** **(Meena Rana)** இவர் ஓர் பிரபல உத்தரகாண்ட் மாநிலத்தைச் சேர்ந்த பாடகி ஆவார். இவர் பல கர்வாலி மற்றும் குமாவோனி இசைத் தொகுப்புகளை வெளியிட்டுள்ளார். இவர் இந்திய மாநிலமான உத்தராகண்ட் மாநிலத்தின் சிறந்த பெண் பாடகிகளில் ஒருவராகக் கருதப்படுகிறார். மேலும் உத்தராகண்ட் மாநிலத்தின் *[[லதா மங்கேஷ்கர்]]*  மற்றும் உத்தராகண்டின் சுர் கோகிலா என்றும் கூறப்படுகிறது  ஆனால் பாடுவதற்காக எந்தவிதமான முறையான பயிற்சியையும் இவர் பெறவில்லை. இவர் இந்தியா மட்டுமல்லாமல் ஓமன், அரபு அமீரகம் மற்றும் ஆத்திரேலியா போன்ற நாடுகளில் தனது  நிகழ்சிகளை நிகழ்த்தியுள்ளார்.

## தனிப்பட்ட வாழ்க்கை
மீனா ராணா 1975 மே 24 அன்று தில்லியில் பிறந்தார். தில்லியின் பேட்லர் நினைவு பெண்கள் உயர் நிலைப் பள்ளியில் தனது படிப்பைத் தொடங்கினார். இவர் தனது 9 ஆம் வகுப்பு வரை தில்லியில் தங்கியிருந்தார். ஆனால் பின்னர் இவர் தனது மூத்த சகோதரியுடன் உத்தரகண்ட் மாநிலத்தின் முசோரிக்கு குடிபெயர்ந்தார். அங்கு இவர் மகளிர் பள்ளியில் தனது படிப்பினைத் தொடர்ந்தர். மீனா தில்லி பல்கலைக்கழகத்தில் தனது பட்டப் படிப்பினை முடித்தார். இவர் சஞ்சய் கோமோலா என்பவரை 2001இல் மணந்து கொண்டு தில்லியில் மீண்டும் குடியேறினார். இவர்களுக்கு சுரபி மற்றும் பாரி என்ற இரு மகள்கள் இருக்கின்றனர். மீனாவிற்கு உமா என்றொரு சகோதரியும், மோகன் என்றொரு சகோதரனும்  இருக்கிறர்கள். இவரின் கணவர் ஒரு இசை இயக்குநர் ஆவார். அவர் 'சுரபி மல்டி ட்ராக் சவுண்ட்' என்ற பெயரில் ஒரு இசை நிறுவனத்தை நடத்தி வருகிறார். தன்து நிறுவனத்திற்கு இவர்களின் மகள் சுரபியின் பெயரிடப்பட்டது. மீனா பல பாடல்களைப் பாடியுள்ளார். அவற்றில் பெரும்பாலானவற்றில் உத்தரகண்ட் மாநிலத்தின் அழகை விவரிக்க முயன்றுள்ளார்.

## நிகழ்ச்சி
இவர் தனது முதல் நேரடி நிகழ்ச்சியை முசௌரி, அனைத்திந்திய வானொலிச் சங்கத்தில் நிகழ்த்தினார். இது இவருக்குப்  பாராட்டுக்களைப் பெற்றுத்தந்தது. இவர் உயர்நிலைப் பள்ளியில் படிக்கும் போது “நௌனி பிச்சாடி நௌனி” என்ற தனது திரைப்படத்தில் மூன்றுப் பாடல்களை பாடினார். நாட்டுப்புற பாடகர்களான மணி பாரதி மற்றும் புரான் சிங் ராவத் ஆகியோர் இவரை அனைத்திந்திய வானொலிச் சங்கத்தில் கண்டறிந்து, அவர்களது கர்வாலி திரைப்படமான “நௌனி பிச்சாடி நௌனி” என்ற தங்களதுத் திரைப்பட (1991) இல் பாட வைத்தனர்.

மீனா கர்வாலி, குமாவோனி, ஜான்சாரி, ஜான்புரி, போஜ்புரி, ராஜஸ்தானி, கர்கலி, பால்டி, இந்தி உள்ளிட்ட பல மொழிகளில் பாடியுள்ளார். மேலும் லடாக்கியில் 500 க்கும் மேற்பட்ட பாடல்களைப் பதிவு செய்துள்ளார்.

## இசைத் தொகுப்புகள்
உதரகாண்டி இசைத் தொகுப்புகள் 1) சந்த் தரோ மா 2) மேரி காதி மித்தி 3) தர்பார் நிரலா சாய் கா போன்றவை. உத்தராகண்டி கர்வாலி இசைத் தொகுப்புகள் 1) தேரி மேரி மாயா 2) மேரு உத்தராகண்ட் 3) சில்பிலாத் 4) மோகனா 5) சந்திரா 6) லலிதா சி ஹம் ஆகியன.

## விருதுகள்
மீனா, உத்தராகண்ட் இளம் பெண் பாடர்களுக்கான சிறந்த பாடகர்களுக்கான விருதுகளைத் தொடர்ச்சியாக 2010, 2011 மற்றும் 2012 ஆகிய ஆண்டுகளில் பெற்றுள்ளார்.

## குறிப்புகள்

பகுப்பு:1975 பிறப்புகள்
பகுப்பு:வாழும் மக்கள்
வெள்ளம் (எண்)

**வெள்ளம்** என்னும் எண்ணிக்கையைத் தொல்காப்பியர் குறிப்பிடுகிறார். அவர் காலத்தில் அது எண்ணிக்கை வரையறை இல்லாத அல்பெயர் எண்ணாக இருந்தது. 

இமயவரம்பன் நெடுஞ்சேரலாதன் படைப்பெருக்கத்தைக் குறிப்பிடும் புலவர் **வெள்ளம்** என்னும் எண்ணிக்கையால் குறிப்பிடுகிறார். இது தொல்காப்பியம் குறிப்பிடும் அல்பெயர் எண்ணாகவோ, கம்பன் குறிப்பிடுவது போன்ற அலகு எண்ணாகவோ இருக்கலாம்.

:யாண்டுதலைப் பெயர வேண்டுபுலத்(து) இறுத்து
:முனைஎரி பரப்பிய துன்னரும் சீற்றமொடு
:மழைதவழ்பு தலைஇய மதில்மரம் முருக்கி
:நிரை களிறுஒழுகிய நிரைய வெள்ளம் 

கம்பராயணத்தில் இந்த எண் அளவு எண்ணிக்கையைக் குறிக்கும் அலகாகக் கையாளப்பட்டுள்ளது. 
சுக்கிரீவன் கொண்டுவந்து அணிவகுத்துக் காட்டிய படையின் அளவு என்ன என்று இராமன் வினவியபோது, **எழுபது வெள்ளம்** எண்ணிக்கையின் மிகும் என்று சுக்கிரீவன் கூறினான். 
:'"ஏற்ற வெள்ளம் எழுபதின் இற்ற" என்று
:ஆற்றலாளர் அறிவின் அறைந்தது ஓர்
:மாற்றம் உண்டு; அது அல்லது, மற்றது ஓர்
:தோற்றம் என்று இதற்கு எண்ணி முன் சொல்லுமோ?  

## மேற்கோள்

பகுப்பு:தமிழ் எண்கள்
கண்ணுல காச காட்டப்பா

**கண்ணுல காச காட்டப்பா** என்பது 2016 இல் வெளிவந்த தமிழ்த் திரைப்படமாகும். இதனை மேஜர் கெளதம் இயக்கியிருந்தார். இத்திரைப்படம்  மேஜர் கௌதம் இயக்கத்தில் வெளிவந்த முதல் திரைப்படமாகும். அரவிந்த் ஆகாஷ், சாந்தினி தமிழரசன் ஆகியோர் முக்கிய வேடங்களில் நடித்திருந்தனர்.

திவாகர் சுப்பிரமணியம் இசையமைத்துள்ளார். அரவிந்த் கமலநாதன் ஒளிப்பதிவு செய்துள்ளார்.

## நடிகர்கள்
* அரவிந்த் ஆகாஷ்
* சாந்தினி தமிழரசன்
* எம். எஸ். பாஸ்கர்
* யோகி பாபு
* விச்சு விசுவநாதன், 
* கல்யாண்
* அஸ்வதி
* [==தொழில்நுட்ப வல்லுநர்கள்==
* ராதாகிருஷ்ணன் - வசனம்
* செல்வம் - படத்தொகுப்பு 

==ஆதாரங்கள்==
<references/>

==வெளி இணைப்புகள்==
[https://m.imdb.com/title/tt6354194/ இணைய திரைப்பட தரவுத்தளத்தில்]

[பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
முஸ்லீம் ராஷ்டிரிய மஞ்ச்

**முஸ்லீம் ராஷ்டிரிய மஞ்ச்** (**Muslim Rashtriya Manch** (**MRM**; மொழிபெயர்ப்பு: **முஸ்லீம் தேசிய மன்றம்**) இந்திய முஸ்லீம்களின் அமைப்பான இது ராஷ்டிரிய சுயமசேவாக் சங்கத்துடன் இணைந்தது. இவ்வமைப்பு ராஷ்ட்ரிய சுயம்சேவாக் சங்கத்தின் முன்னாள் தலைவர் கே. எஸ். சுதர்சன் என்பவரால் 24 டிசம்பர் 2002 அன்று நிறுவப்பட்டது. இவ்வமைப்பின் நோக்கம் முஸ்லீம் சமூகத்தில் இந்திய தேசிய உணர்வு, நாட்டுப் பற்று ஊட்டுவதுடன், சகப்பரிவாரின் இந்துத்துவா கொள்கைகளை இந்திய முஸ்லீம்கள் அறியச் செய்வதாகும். இதன் தேசியத் தலைவராக முகமது அப்சல் உள்ளார்.  இந்தியாவின் 26 மாநிலங்களில் உள்ள 300 மாவட்டங்களில் 10 இலட்சம் உறுப்பினரகள் இவ்வமைப்பில் உள்ளனர்.உலக அளவில் ஏற்றுக்கொள்ளப்பட்ட யோகா குறித்து 2015-இல் முஸ்லீம் ராஷ்டிரிய மஞ்ச் **யோகா மற்றும் இஸ்லாம்** தலைப்பில் நூல் ஒன்றை இசுலாமியர்களுக்காக வெளியிட்டது.

முஸ்லீம் இராஷ்டிரிய மஞ்சின் மகளிர் அணி, இந்தியாவில் முத்தலாக் சட்டத்தை நடைமுறைப்படுத்தியதை வரவேற்றுள்ளது.

## மேற்கோள்கள்

## மேலும் படிக்க
* 
## வெளி இணைப்புகள்
*  The saffron Muslim

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
த. செந்தில்குமார்

**த. செந்தில்குமார்** (பிறப்பு:1977 - ) தமிழகக் காவல் துறையில் காவல் கண்காணிப்பாளராகப் பணியாற்றி வருகிறார்.

## பிறப்பு

த. செந்தில்குமார் கடலூர் மாவட்டம் திட்டக்குடி வட்டத்தில் போத்திரமங்கலம் என்னும் சிற்றூரில் பிறந்தவர்.

## கல்வி
பிறந்த ஊரில் உள்ள பஞ்சாயத்து ஒன்றிய நடுநிலைப்பள்ளியில் தொடக்கல்வியையும், ஆவினங்குடி மற்றும் பெண்ணாடகத்தில் உயர்நிலைக்கல்வியையும், திருச்சி பிஷப் ஹீபர் கல்லூரியில் மேல்நிலைக்கல்வியையும், டாக்டர் அம்பேத்கர் அரசு சட்டக்கல்லூரியில் ஒருங்கிணைந்த சட்டப்படிப்பினையும் படித்தார். 2001ஆம் ஆண்டில் குரூப் 2 தேர்வில் வெற்றி பெற்று உள்ளாட்சித் தணிக்கைத்துறையில் ஆடிட்டராக பணியில் சேர்ந்தார். எம்.எல். சட்ட மேற்படிப்பை அண்ணாமலைப் பல்கலைக்கழகத்தில் நிறைவு செய்தார். சென்னை நகரம் உருவான கதையை களமாகக் கொண்டு ஆய்வு செய்து காலம்தோறும் கருப்பர் நகரம் (Black Town through the ages) என்ற தலைப்பில் சென்னைப்பல்கலைக்கழகத்தில் ஆய்வு செய்து முனைவர் பட்டம் பெற்றார்.

## பணி
குரூப் 1 தேர்வில் வெற்றி பெற்று 2003இல் நேரடி நியமன காவல்  துணைக்கண்காணிப்பாளராகப் பயிற்சியில் சேர்ந்தார். பின்னர் உத்தமபாளையத்தில் காவல் துணைக்கண்காணிப்பாளராகவும், தொடர்ந்து செங்கல்பட்டு, நன்னிலம், அரக்கோணம் உட்கோட்ட காவல் துணைக்கண்காணிப்பாளராகவும், அடையாறு சரக உதவி ஆணையராகவும் பணி புரிந்தார். பின்னர் கூடுதல் காவல் கண்காணிப்பாளராக பதவி உயர்வு பெற்று திருவள்ளூர் மாவட்டத்தில் மூன்று ஆண்டுகள் பணியாற்றினார். சென்னை மாநகர காவல் பூக்கடை துணை ஆணையராகவும், திருச்சி மாவட்ட காவல் கண்காணிப்பாளராகவும், தொடர்ந்து மதுரை காவல் துணை ஆணையராகவும் பணியாற்றினார். தற்போது திருச்சி ரயில்வே காவல் கண்காணிப்பாளராகப் பணிபுரிந்து வருகிறார்.

## சிறப்பு
புத்தூர் ஆபரேஷன் தேடுதல் வேட்டையில் அவரது பணிக்காக தமிழக முதலமைச்சர் அவர்களிடம் ரூ.5 இலட்சம் பரிசுத்தொகையும், ஒரு படி பதவி உயர்வும் பெற்றார்.

## படைப்புகள்
அண்மையில் இவருடைய *பெரிதினும் பெரிது கேள்* என்னும் நூலினை வெளியிட்டுள்ளார். இவர் முன்னணி இதழ்களில் கட்டுரைகள் எழுதியுள்ளார்.

## சான்றடைவு


## வெளி இணைப்புகள்
* T. Senthil Kumar IPS, transferred on promotion as IG Salem City, Tamil Nadu Police, Sarkari Mirror
* இந்த முயற்சிகளை நாம் மறந்துவிட்டோமோ?, இந்து தமிழ் திசை, 18 சனவரி 2017
* திட்டமிட்டு ஓராண்டு படித்தால் வெற்றி உறுதி, தி இந்து, 10 ஏப்ரல் 2017
* T.Senthilkumar, SP திருச்சி, போட்டித் தேர்வு மாணவர்களுக்கான சிறப்பு விளக்க உரை, 11 ஏப்ரல் 2017 
* மாணவர்கள் அதிகளவிலான நூல்களை படிக்க வேண்டும், தினமணி, 24 ஏப்ரல் 2017
* பெற்றோர் கண்காணிப்பு இல்லாததே காரணம்: செந்தில்குமார், காவல்துறை துணை ஆணையர், தினகரன், 18 நவம்பர் 2019  
* அறிவார்ந்தவர்களின் நட்பு மேன்மையானது, தினமணி, 15 பிப்ரவரி 2020
* பாரதியின் படைப்புகளை உள்வாங்கினால் சமூகம் மேம்படும், Daily Hunt, 20 ஜனவரி 2020
* மகாகவி பாரதியின் படைப்புகளை உள்வாங்கினால் சமூகம் மேம்படும், தினமணி, 20 ஜனவரி 2020
* Shruti TV த.செந்தில்குமார் - பெரிதினும் பெரிது கேள்! வெளியீட்டு விழா| Chennai Book Fair 2020

பகுப்பு:தமிழ்நாடு காவல்துறை அதிகாரிகள்
பகுப்பு:1977 பிறப்புகள்
பகுப்பு:கடலூர் மாவட்ட மக்கள்
பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
சுவாமி விவேகானந்த யோகா அனுசாந்தனா சமஸ்தானம்

பகுப்பு:பெங்களூர்ப் பல்கலைக்கழகம்
சுவாமி விவேகானந்த யோகா அனுசாந்தனா சமஸ்தானம் என்பது சுருக்கமாக எஸ்-வியாசா அல்லது எஸ்.வி.யாசா என்று சுருக்கமாக அழைக்கப்படுகிறது.இது இந்தியாவின் பெங்களூரில் அமைந்துள்ள ஒரு வகை முதல்தரமான  பல்கலைக்கழகமாகும்.
இப்பல்கலை கழகமானது சுவாமி விவேகானந்தரின் போதனைகளின் அடிப்படையில் யோகா ஆய்வுகளை மேற்கொள்கிறது.  டாக்டர் பி.ஆர்.ராமகிருஷ்ணா பல்கலைக்கழகத்தின் தற்போதைய துணைவேந்தர் ஆவார்.

எண்ணத்திற்கும்  செயலுக்கும் இடையேயான வேறுபாடுகள் குறித்த பிரச்சனைகள் மற்றும் மனக் கோளாறு மற்றும் ஒற்றைத் தலைவலி,மன சோர்வு பிரச்சனைகள் ஆகிய நரம்பியல் கோளாறுகள் குறித்து நிம்ஹான்ஸ்(NIMHANS) மற்றும் ஸ்வயாசா (SVYASA)ஆகியன செயல்படுகின்றன.

ஸ்வயாசாவானது (SVYASA)யோகா மற்றும் யோக சிகிச்சைகள் குறித்த இரண்டு பிரிவிலும் நிபுணத்துவம் உடையது. யோகா பற்றிய  ஆராய்ச்சி மற்றும் யோகா சிகிச்சை ஆகியனவற்றை மேற்கொள்கிறது. இதன் அமைவிடமானது  முக்கிய வளாகமான பெங்களூருவில் உள்ள பிரசாந்தி குட்டிராம் விவேகானந்தா சாலை, கல்லுபள்ளு அஞ்சல், ஜிகானி, அனேகல் என்ற இடத்தில் அமைந்துள்ளது.
## பிரிவுகள்
பல்கலைக்கழகத்தில் 5 முக்கிய பிரிவுகள் உள்ளன

*யோகா மற்றும் ஆன்மீகம்
*யோகா மற்றும் வாழ்க்கை அறிவியல் பிரிவு
*யோகா இயற்பியல் மற்றும் அறிவியல் பிரிவு
*யோகா மேலாண்மை மற்றும் ஆய்வுகள் பற்றிய பிரிவு
*யோகா மற்றும் மனிதநேய பிரிவு
ஆகியனவாகும்.

## பாடத்திட்டங்கள்

*முனைவர் (யோகா)
*முனைவர்(யோகா மற்றும் மறுவாழ்வு)
*முதுகலை அறிவியல்
(யோகா சிகிச்சை)
*முதுகலை (யோகா மற்றும் நனவு)
*யோகா சிகிச்சையில் முதுகலை சான்றிதழ்
*(மருத்துவர்கள்) யோகா சிகிச்சையில் முதுகலை சான்றிதழ்
*இளங்கலை (யோகா சிகிச்சை)
*இளங்கலை அறிவியல் (யோகா மற்றும் நனவு)
*இளங்கலை (இயற்கை மற்றும் யோக அறிவியல்)
*ஆயுர்வேத இயற்கை மருத்துவ சிகிச்சை பயிற்சி
*யோகா பயிற்றுவிப்பாளர்
## இவற்றையும் காண்க
## சான்றுகள்
ஜீனத்

**ஜீனத்** (*Zeenath*) என்பவர் இந்திய திரைப்பட நடிகையும் பின்னணிக் குரல் கலைஞருமாவார். 1990களில் மலையாளத் திரைப்படங்களில் ஒரு முக்கிய துணை நடிகையாக இருந்தார்.

## பிறப்பும் திரை வாழ்க்கையும்
ஜீனத் மலப்புரம் மாவட்டம் நீலாம்பூரில் அபு அச்சிப்புரம் மற்றும் பாத்திமா ஆகியோருக்கு மகளாகப் பிறந்தார். இவர் தனது ஆரம்பக் கல்வியை நிலம்பூர் நவோதயா பள்ளியில் இருந்து பெற்றார். இவர் திரைப்பட நடிகராக மாறிய நாடகக் கலைஞர் ஆவார். *பரதேசி* திரைப்படத்திற்காக 2007 ஆம் ஆண்டில் சிறந்த பின்னணிக் குரல் கலைஞருக்கான கேரள மாநில திரைப்பட விருதை தனது சகோதரி ஹப்சத்துடன் பகிர்ந்து கொண்டார்.

## திருமண வாழ்க்கை
ஜீனத் இரண்டு முறை திருமணம் செய்து கொண்டார். இவர் மலையாள நாடக இயக்குநரும் தயாரிப்பாளருமான கே.டி.முஹம்மதுவை 10 சூன் 1981 இல் திருமணம் செய்து கொண்டார். ஆனால் இவர்களது திருமணம் விவாகரத்தில் முடிந்தது.  இத்தம்பதிகளுக்கு ஜிதின் என்ற மகனுள்ளார். பின்னர் ஜீனத் அனில் குமார் என்பவரை  மணந்தார். இத்தம்பதிகளுக்கு நித்தின் அனில் என்றொரு மகனுள்ளார். இவர்கள் தற்போது கொச்சியில் வசிக்கிறார்கள்.

## விருதுகள்
* 2007 **சிறந்த பின்னணிக் குரல் கலைஞருக்கான கேரள மாநில திரைப்பட விருது** - சுவேதா மேனனுக்கான பரதேசி

; **கேரள மாநில தொலைக்காட்சி விருதுகள்**

* சிறந்த நடிகை- பூவன்பம் (1991 டெலிஃபில்ம்) வைக்கம் முகம்மது பசீர்
* சிறந்த துணை நடிகை- சுல்தான்வீடு (2005)

### பின்னணிக் குரல் கலைஞராக
* பரதேசி - சுவேதா மேனனுக்கான குரல் 
* பென்பட்டனம் - சுவேதா மேனனுக்கான - சுவேதா மேனனுக்காக குரல்
* ராணி பத்மினி - சஜிதா மாததிலுக்கு குரல்

## தொலைக்காட்சித் தொடர்கள்
* பூவன்பஜம் ( தூர்தர்ஷன் ) 
* பந்தனம் ( தூர்தர்ஷன் ) 
* புன்னக்க விகாசனா கார்ப்பரேஷன் ( தூர்தர்ஷன் ) 
* பெண்கள் விடுதி ( தூர்தர்ஷன் ) 
* காமண்டலம் ( தூர்தர்ஷன் ) 
* பந்தங்கல் ( தூர்தர்ஷன் ) 
* சுல்தான்வீடு 
* ஆத்மா - தயாரிப்பாளரும் கூட 
* ஷாங்க்புஷ்பம் (ஆசியநெட்) 
* கடமட்டத்து கதனார் (ஆசியநெட்) 
* சூரியபுத்ரி (ஆசியநெட்) 
* நிஜாலுகல் (ஆசியநெட்) 
* ஸ்வந்தம் மலூட்டி (சூர்யா டிவி) 
* பவித்ரா பாந்தம் (சூர்யா டிவி) 
* பரிணயம் ( மஜாவில் மனோரமா ) 
* பாக்யதேவத ( மஜவில் மனோரமா ) 
* பந்துவாரு சத்ருவாரு (மஜவில் மனோரமா) 
* ஜக்ரிதா (அமிர்தா டிவி) 
* சிபிஐ டைரி (மஜாவில் மனோரமா) 
* தேனம் வயம்பம் (சூர்யா டிவி)

## நாடகங்கள்
* சினேகபந்தம் 
* கபார் 
* சிருட்டி 
* ஸ்வந்தம் லேகன் 
* அன்னியின் சமையலறை 
* அன்னோர்க்கள்

## மேற்கோள்கள்

## வெளி இணைப்புகள்
* *   
* எம்.எஸ்.ஐ.யில் ஜீனத்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மலப்புறம் மாவட்ட மக்கள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:கேரள மாநில திரைப்பட விருது வென்றவர்கள்
1478

**1478** (**[[ரோம எண்ணுருக்கள்|MCDLXXVIII]]**) பழைய யூலியன் நாட்காட்டியில் ஒரு வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சனவரி 14 &ndash; வெலிக்கி நோவ்கோரோத் நகரம் மாசுக்கோவின் இளவரசர் மூன்றாம் இவானிடம் சரணடைந்தது.
*பெப்ரவரி 18 &ndash; கிளாரன்சின் முதலாம் கோமகன் ஜோர்ஜ் பிளான்டகெனெட் அவரது அண்ணன் இங்கிலாந்தின் நான்காம் எட்வர்ட் மன்னருக்கு எதிராக சதியில் ஈடுபட்டதாகக் குற்றம் சாட்டப்பட்டு இலண்டன் கோபுரத்தில் தூக்கிலிடப்பட்டார்.
*நவம்பர் &ndash; எத்தியோப்பியாவின் மன்னராக எசுக்கான்டர் தனது ஆறாவது அகவையில் முடிசூடினார்.
*நவம்பர் 1 &ndash; எசுப்பானிய திரிபுக் கொள்கை விசாரணை ஆரம்பமானது.
*திசம்பர் 28 &ndash; கியோர்னிக்கோ என்ற இடத்தில் சுவிட்சர்லாந்து படைகள் மிலன் படைகளைத் தோற்கடித்தன.
*லோரென்சோ டெ மெடிச்சி புளோரன்சின் ஆட்சியாளரானார்.
*உள்நாட்டுப் போரை அடுத்து, தெமாக் சுல்தானகம் மயாபாகித்திடம் இருந்து பிரிந்தது.
*பொகீமியாவின் இரண்டாம் விளாதிசுலாவ் அங்கேரியுடன் அமைதி உடன்பாட்டில் கையெழுத்திட்டார்.
*யாழ்ப்பாண மன்னர் கனகசூரிய சிங்கையாரியனின் ஆட்சி முடிவடைந்தது. சிங்கை பரராசசேகரனின் ஆட்சி ஆரம்பமானது.

## பிறப்புகள்
*பெப்ரவரி 7 &ndash; தாமஸ் மோர், ஆங்கிலேய அரசியல்வாதி, மனிதநேயவாதி (இ. 1535)
*சூர்தாசர், இந்திய ஞானி, புலவர்

## இறப்புகள்
*முதலாம் திம்மராச உடையார், மைசூர் மன்னர்

## மேற்கோள்கள்
சாண்ட் மத்

**சாண்ட் மத்** (*Sant Mat*) என்பது இது பொ.ஊ. 13ம் நூற்றாண்டின் போது இந்திய துணைக்கண்டத்தில் இருந்த ஒரு ஆன்மீக இயக்கம். இந்தப் பெயருக்கு "ஆன்மீக இந்து புனிதர்கள் போதனைகள்" என்று பொருள்.

இவ்வியக்கதிலுள்ள சாண்டுகளின் மூலமாகவும், அவர்களது போதனைகள் மூலமாகவும் மெய்ப்பொருளை அறிந்து கொள்வதற்காகவும் இந்த இயக்கம் உருவாக்கப்பட்டது. இறையியல் தேடல்களும் போதனைகளும் வேறுபட்டிருந்தது.

உள்முகத்தேடல் மற்றும் அன்புணர்வோடு கூடிய பக்தியின் மூலம் ஒவ்வொரு ஆன்மாவும் பரமாத்மாவோடு தொடர்புக் கொள்ளும் முறைகள் போதிக்கப்பட்டது. இவ்வியக்கத்தின் சமத்துவவாத கொள்கையானது  இந்து சமயம் மற்றும் முஸ்லிம் மதங்களில் உள்ள ஜாதிய அமைப்பு முறைகளிலிருந்து மாறுபட்டிருந்தது இதன் தனித்துவம் ஆகும்.

துறவிகளின் வம்சாவளியினர்கள் இரண்டு முக்கிய குழுக்களாக அடையாளம் காணப்பட்டார்கள். வடக்கு மாகாணங்களான பஞ்சாப், ராஜஸ்தான், உத்தரப் பிரதேசம் போன்ற வட்டாரங்களில் இந்தியும், தெற்கு மாகாணங்களான மகாராட்டிராவில் நாமதேவர் மற்றும் இதர துறவிகள் தொன்மையான மராத்திய மொழியையும் பேசும் வழக்க மொழியாக கொண்டிருந்தனர்.

## மேற்கோள்கள்

பகுப்பு:இந்திய மெய்யியல்
இரஞ்சித் கௌர்

thumb|இரஞ்சித் கௌர்
***இரஞ்சித் கௌர்*** (     ; **இரஞ்சீத் கவுர்** பிறப்பு 1949)     இந்திய பஞ்சாபின் பஞ்சாபி பாடகர் ஆவார்.     பிரபல பஞ்சாபி பாடகரும் அரசியல்வாதியுமான முஹம்மது சாதிக் உடன் இவர் பாடிய பாடல்களால்  நன்கு அறியப்படுகிறார்.  அவர் பல பஞ்சாபி படங்களில் பின்னணி பாடகராகவும், சிலவற்றில் துணை நடிகையாகவும் நடித்துள்ளார்.

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:1949 பிறப்புகள்
எலிசபெத் டவுன்

**எலிசபெத் டவுன்** (மே 11, 1865 - ஜூன் 1, 1960) முற்போக்கு சிந்தனை உடையவர், மற்றும் சுய உதவி இயக்கங்களை உருவாக்கியவர். செல்வாக்கு மிக்க எழுத்தாளர், ஆசிரியர் மற்றும் வெளியீட்டாளர் ஆவார்.

## ஆரம்ப கால வாழ்க்கை
எலிசபெத் ஜோன்ஸ் டவுன் ஓரிகனில் பிறந்தவர்.ஜான் ஹால்செ ஜோன்ஸின் மகள் ஆவார்.அவர் முதலில் தனது 14வது வயதில் ஜோசப் ஹோல்ட் ஸ்ட்ரபில் என்பவரை திருமணம் செய்து கொண்டார். இத்தம்பதியர்களுக்கு  கேத்தரின் மற்றும் செஸ்டர் என்ற இரண்டு குழந்தைகள் இருந்தனர். இத்தம்பதிகள் 1900 இல் விவாகரத்து செய்து கொண்டனர்.
அவர் வில்லியம் ஈ. டவுனை மணந்தார், அதே ஆண்டு ஹோலியோக்கில், மாசசூசெட்ஸின் என்ற இடத்திற்கு குடிபெயர்ந்தார்.

## சான்றுகள்

## வெளி இணைப்புகள்
* A brief Elizabeth Towne biography
* 
* 
* Just How To Wake The Solar Plexus Audiobook

பகுப்பு:1865 பிறப்புகள்
பகுப்பு:1960 இறப்புகள்
பகுப்பு:அமெரிக்கப் பெண் எழுத்தாளர்கள்
சிறந்த ஆவண குறும்படத்திற்கான அகாதமி விருது

**சிறந்த ஆவண குறும்படத்திற்கான அகாதமி விருது ()** ஒவ்வொரு ஆண்டும் சிறந்த ஆவண குறும்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும்.

## பல்வேறு விருதுகளை வென்றோர் மற்றும் பரிந்துரைக்கப்பட்டோர்
;4 வெற்றிகள்
*கனடிய திரைப்பட அமைப்பு

;3 வெற்றிகள்
*வால்ட் டிஸ்னி நிறுவனம்

;2 வெற்றிகள்
* வால்ட் டிஸ்னி

;3 பரிந்துரைகள்
* வால்ட் டிஸ்னி

;2 பரிந்துரைகள்
* ஐக்கிய அமெரிக்க ஈரூடகப் படைப்பிரிவு

## குறிப்புகள்

## மேற்கோள்கள்

பகுப்பு:அகாதமி விருதுகள்
புதிய பாம்பன் பாலம்

**புதிய பாம்பன் பாலம்** என்பது இந்தியாவின் முதன்மை நிலப்பரப்பில் உள்ள மண்டபம் நகரத்தை பாம்பன் தீவில் உள்ள ராமேஸ்வரம் உடன் இணைக்கும் புதிய இருவழி இருப்புப் பாதை பாலமாகும். இந்தப் புதிய பாலம் 1914 இல் திறக்கப்பட்ட பாம்பன் பாலத்திற்கு அருகில் கட்டப்பட்டது. 2.07 கிலோ மீட்டர் நீளம் கொண்ட இந்த புதிய பாலம் ஏறத்தாழ 100  தூண்களைக் கொண்டுள்ளது.

2019 ஆம் ஆண்டில், பழைய பாம்பன் பாலம் பாலத்தின் வயது மற்றும் பராமரிப்பில் உள்ள சிரமம் ஆகியவற்றைக் கருத்தில் கொண்டு அதற்கு இணையாக ஒரு புதிய பாலத்தை அமைக்க இந்திய ரயில்வே முடிவு செய்தது. பாக்கு நீரிணையில் உள்ள பாம்பன் பாலம் அருகே 30 மீட்டர் தொலைவில் இப்புதிய இருவழி இருப்புப் பாதை அமைக்க 2019 நவம்பரில் இந்தியப் பிரதமர் நரேந்திர மோதி இந்தப் பாலத்திற்கு அடிக்கல் நாட்டினார். ₹540 கோடி மதிப்பீட்டில் உருவாகும் இந்தப் பாலத்தின் கட்டுமானப் பணிகள் மேற்கொள்ளப்பட்டு வருகின்றன. கடல் மட்டத்திலிருந்து 12.5 மீட்டர் உயரத்தில் அமைக்கப்பட்டுள்ள இந்தப் பாலம், பழைய பாலத்தை காட்டிலும் 3 மீட்டர் உயரமானது. பாலத்தின் நடுவில் உள்ள இரண்டு பதாகைகள் கப்பல்கள் எளிதில் கடந்து செல்ல ஏதுவாக தானியங்கி முறையில் தூக்கும் திறன் கொண்டவை. இப்பாலத்தை 2025 ஆம் ஆண்டு ஏப்ரல் 6 ஆம் நாள் இந்தியப் பிரதமர் நரேந்திர மோதி திறந்து வைத்தார்.

## வரலாறு
புதிய பாம்பன் பாலத்திற்கான பணி 28 பிப்ரவரி 2020 (வெள்ளிக் கிழமை) அன்று துவக்கப்படது. ரூபாய் 250 கோடி மதிப்பில் நிறுவப்படும் இப்பாலம் 2.05 கிலோ மீட்டர் நீளம் கொண்டது. மேலும் இப்பாலம் கட்டுவதற்கு  கடலில் 36 மீட்டர் ஆழத்தில் துளையிட்டு, 333 தூண்கள் நிறுவப்படவுள்ளது. இத்தூண்களை இணைக்க தடித்த 99 எஃகு பட்டைகள் பயன்படுத்தப்படுகிறது. பாலத்தின் மையப் பகுதியில் 77 மீட்டர் நீளத்தில் தூக்குப்பாலம் அமையவுள்ளது. அதனை மின்மோட்டார் மூலம் தானாகவே திறந்து மூடும் வகையில் அமைக்கப்படுகிறது. தூக்குப்பாலத்தில் கண்காணிப்பு ஒளிப்படமி உள்ளிட்ட அனைத்து தகவல் தொடர்பு வசதிகளும் இடம் பெறும்.

இக்கடல் இருப்புப் பாதை பாலம் அமைக்கும் பணியை **இரயில் வளர்ச்சி நிறுவனம்** சார்பில் அகமதாபாத்தை தலைமையிடமாகக் கொண்ட *இரஞ்சித் கட்டுமான நிறுவனம்* மேற்கொள்கிறது.  இரண்டு ஆண்டுகளில் இப்பணியை முடிக்கத் திட்டமிடப்பட்டுள்ளது. இப்பணி முடியும் வரை பழைய பாம்பன் இருப்புப் பாதை பயன்பாட்டில் இருக்கும்.

## மேற்கோள்கள்

## வெளி இணைப்புகள்
* புதிய பாம்பன் பாலத்தின் சிறப்புகள் !

பகுப்பு:இந்திய இரயில்வே
பகுப்பு:தமிழ்நாட்டில் பாலங்கள்
பகுப்பு:இராமேசுவரத்தில் போக்குவரத்து
பகுப்பு:பாக்கு நீரிணை
பகுப்பு:இந்தியாவிலுள்ள இருப்புப் பாதை பாலங்கள்
பகுப்பு:மதுரை தொடருந்து கோட்டம்
அதியன் ஆதிரை

**அதியன் ஆதிரை** (*Athiyan Athirai*) தமிழ்த் திரைப்பட இயக்குநர். 2019 இல் வெளிவந்த இரண்டாம் உலகப் போரின் கடைசி குண்டு இவர் இயக்கி பா.ரஞ்சித் தயாரித்த படம்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
அஞ்சலி நாயர்

**அஞ்சலி நாயர்** (*Anjali Nair*) ஒரு இந்திய திரைப்பட நடிகை மற்றும் மாடல் ஆவார். இவர் மலையாளத் திரைப்படங்களில் அதிகமாக நடித்துள்ளார். இரண்டாவது சிறந்த நடிகைக்கான கேரள மாநில திரைப்பட விருதைப் பெற்றவர்.

## தனிப்பட்ட வாழ்க்கை
உஷா மற்றும் கிரிதரன் நாயர் ஆகியோருக்கு அஞ்சலி பிறந்தார். மனதே வெள்ளிதெருவில் குழந்தை கலைஞராக தனது வாழ்க்கையைத் தொடங்கினார். இவருக்கு ஒரு மகள் அவனி, 5 சுந்தரிகள் என்ற திரைப்படத்தில் அஞ்சலி நாயருடைய ஐந்து மகள்களில் ஒரு மகளாக நடித்தார்.

## தொழில்
தொலைக்காட்சி தொகுப்பாளராக பணியாற்றுவதற்கும் முன்பு, 100 க்கும் மேற்பட்ட விளம்பரங்களில் நடித்துள்ளார். பின்னர் வினீத் ஸ்ரீனிவாசனின் லா கொச்சின் உட்பட பல இசை ஆல்பங்களில் நடித்தார். அவர் "பந்தங்கள் பந்தங்களா" என்ற தொலைக்காட்சி தொடரில் நடித்துள்ளார்.

## குறும்படங்கள்

## மேற்கோள்கள்

## வெளி இணைப்புகள்

* 

பகுப்பு:1988 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
லீனா (நடிகை)

**லீனா** ஓர் இந்திய திரைப்பட நடிகை ஆவார். இவர் மலையாளத் திரைப்படங்களில் பெரும்பான்மையாக நடித்துள்ளார்.

## திரைத்துறை

லீனா ஜெயராஜ் அவர்களின் சினேகம் திரைப்படத்தின் மூலம் அறிமுகமானார். கருணம் திரைப்படத்தில் நடித்த பிறகு மலையாள திரையுலகின் முக்கிய நடிகையாக மாறினார். ஓமனதிங்கள்பாட்சி, ஓஹாரி, மலயோகம் மற்றும் தடங்கல்பாளையம் ஆகிய தொலைக்காட்சித் தொடர்களிலும் நடித்தார்.

லீனா மலையாளம், தமிழ், தெலுங்கு மற்றும் இந்தி ஆகிய மொழிகளில் நடித்துள்ளார். இதுவரை 100 க்கும் மேற்பட்ட படங்களில் நடித்துள்ளார்.

*டிராஃபிக்* (2011) திரைப்படத்தில் இவருடைய நடிப்பு பெரிதும் பாராட்டப்பட்டது. அதன் பிறகு அவர் *சினேகவீடு*, *ஈ ஆதுதா காலத்து*, *ஸ்பிரிட்*, *இடது வலது இடது* மற்றும் *[[என்ன் நின்டே மொகிதீன்|என்னு நிண்டே மொய்தீன்]]* ஆகிய படங்களில் துணை வேடங்களில் நடித்தார்.

## தனிப்பட்ட வாழ்க்கை
லீனா திருச்சூரில் உள்ள ஏழாம் நாள் அட்வென்டிஸ்ட் மேல்நிலைப்பள்ளி, மற்றும் திருச்சூரில் உள்ள ஹரி ஸ்ரீ வித்யா நிதி பள்ளியிலும் பயின்றார் . லீனா மருத்துவ உளவியலில் முதுகலை பட்டதாரி ஆவார், மேலும் முழுநேர நடிப்பில் நுழைவதற்காக தனது வேலையை விட்டு விலகுவதற்கு முன்பு மும்பையில் மருத்துவ உளவியலாளராக பணியாற்றியுள்ளார்.

மலையாள திரையுலகின் திரைக்கதை எழுத்தாளரான அபிலாஷ்குமாரை 16 ஜனவரி 2004 அன்று திருமணம் செய்து கொண்டார். இவர்கள் *[[22 பிமேல் கோட்டயம்]]* எனும் திரைப்படத்திற்கு திரைக்கதை எழுதினர்.

## விருதுகள்

## தொலைக்காட்சி சீரியல்கள்

; தொலைக்காட்சி திரைப்படம்

* மஞ்சுகலவம் காஜின்ஜு

; நிகழ்ச்சி வழங்குனராக

* யுவர் சாய்ஸ் (ஏசியானெட்) 
* அமுல் சங்கீதா மகாயுதம் (சூர்யா டிவி) 
* விவேல் பிக் பிரேக் (சூர்யா டிவி) 
* லீனாவின் இதழ் (ஆன்லைன்)

; ஆல்பம்

* பிராணயாமம் 
* பிராணயாதின் ஓர்மக்காயி 
* அம்மா மனசம்

; விளம்பர படங்கள்

* எம்.ஜே உணவுகள் 
* இந்தூலேகா பிரிங்கா ஹேர் ஆயில்

## குறிப்புகள்

## வெளி இணைப்புகள்

பகுப்பு:1981 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
செசுபெத்

**செசுபெத்** (*Xezbeth*) என்பது பேய் மற்றும் அமானுஷ்ய சக்திகள் பற்றிய புனைவுக் கதைகள், குறளி வித்தைகள், மாயஜாலம் முறைகளை குறிக்கிறது, அரபு மொழியில் அதன் பெயர் "பொய்யர்" ( ஆகும். 

பிரெஞ்சு மறைநூல் அறிஞர் கொலின் டெ பிளான்சி எழுதிய 'டிக்சனைர் இன்ஃபெர்னல்' (1853 / 1863) என்ற நூலில் "எண்ணிலடங்கா மனிதர்கள் இத்தகைய புனைவுகளை படிப்பதிலும் கேட்பதிலும் கற்பதிலும் ஆர்வம் கொள்கிறார்கள்" என்கிறார்.

## மேற்கோள்கள்

பகுப்பு:அரக்கர்கள்
பகுப்பு:மூடநம்பிக்கைகள்
பிருத்வி

**பிருத்வி** அல்லது **பிருத்வி மாதா** ( சமஸ்கிருதம் : पृथ्वी, **', மேலும் पृथिवी, **' ) "பரந்த ஒன்று" என்பது பூமிக்கான சமஸ்கிருத பெயர் மற்றும் இந்து மதத்தில் ஒரு தேவி (தெய்வம்) மற்றும் புத்த மதத்தின் சில கிளைகளுக்கான பெயருமாகத் திகழ்கிறது. இத்தேவியானவர் பாமி என்றும் அழைக்கப்படுகிறார். அவர் விஷ்ணு மற்றும் தியாஸ் பிடா இருவரின் மனைவியும் ஆவார். 

*பிருத்வி மாதா* ("அன்னை பூமி") என்ற பெயரிலான இந்த தேவி தியாயுஸ் பிதாவுடன் ("தந்தை வானம்") இணைந்து நிறைவினை உண்டாக்குகிறார். *[[இருக்கு வேதம்|இருக்கு வேதத்தில்]]*, பூமி மற்றும் வானம் ஆகியவை ஒரு இணையான இரட்டையாக, தியாவாபிருத்வி என்று முதன்மையாக கூறப்பட்டுள்ளது.  பிருத்து மன்னனின் ஆட்சிக்காலத்தில் கடுமையாக பஞ்சம் நிலவியது. பிருத்து மன்னன் பூமியைப் பிளந்து பழங்களைப் பெற எண்ணினார். இதற்காக பிருத்து மன்னன் பிரம்மாவிடம் இந்த வேண்டுகோளைச் சொல்வதற்காக விண்ணுலகத்திற்குச் செல்லப் புறப்பட்டார். ஆனால் பூமி தேவிக்கு இந்த யோசனையில் உடன்பாடு இல்லை. ஆகவே, பூமித்தாய் பசு உருவமெடுத்து மன்னனைப் பின்தொடர்ந்து அவனிடம் குறுக்கிட விரும்பினார்.  ஒரு பெண்ணைக் கொல்லத் துணிவது எவ்வகையில் நியாயம் எனக் கேட்ட போது பிருத்து மன்னன் தன் குடிமக்களைக் காப்பாற்றுவதற்காக அவ்வாறு செய்வது பாவமில்லை எனக் கூறினான்.  பூமி தேவியிடம் இதற்கு மாற்று யோசனை இருந்தது. அதாவது அரசன் ஆணையின் பேரில் தனது பாலினைக் கொண்டு நாட்டின் இழந்த அனைத்து வளத்தையும் மீட்டெடுக்க முடியும் என்று கூறினார்.  மன்னன் இந்த ஆலோசனையை ஏற்றுக்கொள்ள சுவயம்புவா மனு என்ற கன்றினை ஈன்று பூமியில் பாலினைச் சொறிய நாடானது இழந்த பசுமையையும், வளத்தினையும் மீளப் பெற்றது.   

வலுவான வரலாற்று இந்து மதத்தின் செல்வாக்கு இருந்தபோதிலும், இந்தோனேசியா மற்றும் மலேசியாவின் தேசிய ஆளுமைக்கு இந்த பெயர் பயன்படுத்தப்படுகிறது.  

## பிருத்வி தேவியின் தோற்றம்
பிருத்வி தேவியின் தோற்றமானது பின்வரும் விதமாக உள்ளது. தேவி பிருத்வி நான்கு கரங்களுடன் சித்தரிக்கப்படுகிறார். இரண்டு கைகளில் கைக்கு ஒரு தாமரையையும், மற்ற இரண்டு கைகளில், ஒரு கையில் அபய முத்திரையுடனும், மற்றொரு கையில் தண்ணீர் பாத்திரத்தைக் கொண்டாவாறும் சித்தரிக்கப்படுகிறார். பிருத்வி தேவி பசுவாகவும், பிருத் காளையாகவும் சித்தரிக்கப்படுகிறார்கள். இத்தகைய வடிவங்களே கடவுளுருக்கள் தோன்றுவதற்கு முன்னதாகவே மக்களால் வழிபட்டு வந்த தெய்வ வடிவங்களாக இருந்தன. பின்னர் இடைக்காலத்தில் தெய்வ வடிவங்கள் மனித உருவங்களைப் போன்று சித்தரிக்கப்பட்ட வழிபாட்டு முறை நடைமுறைக்கு வந்தது. அதர்வண வேதத்தில் பிருத்வி தேவியினைப் பற்றி மட்டும்  புகழ்ந்து பாடக்கூடிய முழக்கங்கள் அல்லது மந்திரங்கள் உள்ளன. அதர்வண வேதத்தில் வரிகளில் பிருத்வி தேவி இந்திரனின் மனைவியாக வருணிக்கப்படுள்ளார். வேறு சில புராணங்களின்படி,  பூதேவி திருமாலின் மூன்றாவது அவதாரமான வராஹாவின் மனைவியாகவும் கருதப்படுகிறார்.

## பிருத்வி தேவியின் வேறு பெயர்கள்
திரா, திரதி, திரித்ரி, விஸ்தவா, மேதினி, இரத்னகர்பா, இரத்னாவதி ஆகியவை இத்தேவிக்கான வேறு பெயர்களாகும்.

## புத்த மதத்தில்
புத்த மதத்தின் நூல்கள் மற்றும் காட்சி பிரதிநிதித்துவங்களில், கவுதம புத்தரைப் பாதுகாத்த மற்றும் அவரது ஞான வெளிப்பாட்டிற்கு சாட்சியாக பிருத்வி குறிப்பிடப்படுகிறார். தொடக்க கால புத்த மதத்தில் பாலி கேனானில் பிருத்வியின் தோற்றம் பற்றிய குறிப்புகள் காணப்படுகிறது. 

## குறிப்புகள்

பகுப்பு:இந்து தொன்மவியல் இடங்கள்
பகுப்பு:இந்து பெண் தெய்வங்கள்
பர்சப்பாரா அரங்கம்

**பர்சப்பரா துடுப்பாட்ட அரங்கம்** (*Barsapara cricket stadium*), அலுவல்முறையாக **டாக்டர். பூபன் ஹசாரிகா துடுப்பாட்ட அரங்கம்** என்றும் சுருக்கமாக **அசாம் துடுப்பாட்டக் கூட்டமைப்பு அரங்கம்** என்றும் அழைக்கப்படுகிறது. இது இந்தியாவின் அசாம், குவாகாத்தி, பார்சபராவில் உள்ள ஒரு துடுப்பாட்ட மைதானமாகும். முழு அரங்கத் திட்டத்தின் விலை மதிப்பு ரூ .2300 கோடியாகும். இதை 10 அக்டோபர் 2017 அன்று அசாம் முதல்வர் சர்பானந்த சோனாவால் திறந்து வைத்தார். பார்சபரா கிரிக்கெட் மைதானம் இந்தியாவின் 49ஆவது பன்னாட்டுத் துடுப்பாட்ட நிகழ்விடமாகும். இங்கு நடைபெற்ற முதல் பன்னாட்டுத் துடுப்பாட்டப் போட்டி இந்தியாவுக்கும் ஆஸ்திரேலியாவுக்கும் இடையே நடந்த இ20ப போட்டியாகும். இது உள்நாட்டு மற்றும் பன்னாட்டுத் துடுப்பாட்டப் போட்டிகளை நடத்துகிறது.

2010 ஆம் ஆண்டில், அசாம் துடுப்பாட்டக் கூட்டமைப்பானது, மறைந்த டாக்டர். பூபன் ஹசாரிகாவின் நினைவாக அரங்கத்தின் பெயரை மாற்றியது. வடகிழக்கு இந்தியாவின் மிகப்பெரிய விளையாட்டு அரங்கம் பார்சபரா அரங்கமாகும்.

## மேற்கோள்கள்

பகுப்பு:இந்தியத் துடுப்பாட்ட மைதானங்கள்
சிறந்த உடை அமைப்பிற்கான அகாதமி விருது

**சிறந்த உடை அமைப்பிற்கான அகாதமி விருது ()** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் ஒவ்வொரு ஆண்டும் சிறந்த திரைப்பட உடையமைப்பிற்காக வழங்கப்படும் அகாதமி விருதுகளில் ஒன்றாகும்.  1949 ஆம் ஆண்டிலிருந்து இவ்விருது வழங்கப்படுகிறது.

## குறிப்புகள்

## மேற்கோள்கள்

## வெளியிணைப்புகள்
* Academy of Motion Picture Arts and Sciences official site

பகுப்பு:அகாதமி விருதுகள்
சிறந்த அசல் பாட்டிற்கான அகாதமி விருது

**சிறந்த அசல் பாட்டிற்கான அகாதமி விருது ()** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்(AMPAS) ஆல் ஒவ்வொரு ஆண்டும் வழங்கப்படும் அகாதமி விருதுகளில் ஒன்றாகும். ஒரு திரைப்படத்திற்காக பிரத்தியேகமாக எழுதப்பட்ட பாட்டிற்காக வழங்கப்படும் விருதாகும்.

அதிக பரிந்துரைகள் மற்றும் வெற்றிகள்:
*2 வெற்றிகள்: இசுடீபன் சுவார்ட்சு (5 பரிந்துரைகள்)

அதிக முறை இவ்விருதினை வென்ற தயாரிப்பளர்கள்
* பாரமவுண்ட் பிக்சர்ஸ்
* 20ஆம் சென்சுரி பாக்ஸ்
* எம்.ஜி.எம்
* வால்ட் டிஸ்னி நிறுவனம் (14 பாட்டுகள்)

## மேற்கோள்கள்

பகுப்பு:அகாதமி விருதுகள்
பதியே தெய்வம்

***பதியே தெய்வம்*** 1957 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1955 ஆம் ஆண்டு வெளியான கன்யாதானம் என்ற தெலுங்குப்படத்தின் மொழிமாற்றுத் திரைப்படம் இதுவாகும். பி. விட்டலாச்சாரியா இயக்கத்தில் காந்தாராவ், சௌகார் ஜானகி, சுரபி பாலசரஸ்வதி, வஹீதா ரெஹ்மான், அப்பா துரைசாமி மற்றும் பலர் நடித்த இப்படத்துக்கான வசனங்களை எழுதியவர் கே. தேவநாராயணன். 

## பாடல்கள்
இத் திரைப்படத்துக்கு இசையமைத்தவர் எம். ரங்காராவ். பாடல்களை இயற்றியவர் கு. சா. கிருஷ்ணமூர்த்தி. ஏ. எம். ராஜா பாடிய 'பெண்ணின் பெருமையே பெருமை', டி. ஏ. மோதி பாடிய 'இன்பம் பொங்குமே', ஜிக்கி பாடிய 'எல்லாம் மோசமடா' ஆகிய பாடல்கள் பிரபலமாகின.

## மேற்கோள்கள்

பகுப்பு: 1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சௌகார் ஜானகி நடித்த திரைப்படங்கள்